Lilangeni

O lilanxeni ou lilangeni (emalangeni en plural na lingua local) é a moeda oficial de Eswatini e é emitida polo Banco Central de Eswatini (en swazi Umntsholi Wemaswati). Abréviase como L (E para o plural) e o seu código ISO é SZL. Un lilangeni divídese en 100 céntimos. O rand surafricano é tamén aceptado no país. O seu nome provén da palabra swazi langeni (diñeiro), co prefixo de substantivo singular li-.

 Historia 
O lilangeni foi introducido en 1974 en substitución do rand surafricano á par (1 lilangeni = 1 rand). Actualmente as dúas moedas pertencen á Área Monetaria Común xunto co loti de Lesotho, polo que o rand ten valor legal en Eswatini.

 Moedas 
miniatura|dereita|300px|Anverso.
miniatura|dereita|300px|Reverso.
En 1974 cuñáronse moedas de 1, 2, 5, 10, 20 e 50 céntimos e 1 lilangeni, das cales as dun e 2 céntimos estaban feitas de bronce e o resto de cuproníquel. A excepción da moeda dun 1 lilangeni, ningunha moeda era redonda: as de 1 e 50 céntimos eran dodecagonais, as de 2 céntimos eran cadradas e as de 5, 10 e 20 céntimos onduladas.

A moeda de 2 céntimos deixou de cuñarse en 1982, e en 1986 a moeda dun céntimo de cobre trocou a súa forma a circular e a dun lilangeni trocou a súa composición a níquel-latón. Estas foron seguidas en 1992 polas de níquel redondas de 5 e 10 céntimos e niquel-latón redondas dun lilangeni. Entre 1995 e 1996 engadíronse as denominacións de 2 e 5 emalangeni.

A moeda dun lilangeni de níquel-latón teñen exactamente as mesmas dimensións e composición que as moedas británicas de 1£ introducidas tres anos antes, polo que estas moedas son ás veces empregadas de xeito fraudulento en máquinas expendedoras británicas.

 Denominación Emisión Metal Forma Diámetro(mm.) Peso(gr.) Canto Anverso  Reverso Imaxe 5 Céntimos 1974 Cu+Ni Lobulada 18,00  2,14 Liso Mswati IIIESWATINI Valor facial5 CENTSPlantaano de cuñaxe  10 Céntimos 1974 Cu+Ni Lobulada 21,00  3,58 Liso Mswati IIIESWATINI Valor facial10 CENTSPlantaano de cuñaxe  20 Céntimos 1974 Cu+Ni Lobulada 25,00  5,54 Liso Mswati IIIESWATINI Valor facial20 CENTSElefanteano de cuñaxe  50 Céntimos 1974 Cu+Ni Dodecagonal 28,00  8,65 Liso Mswati IIIESWATINI Valor facial50 CENTSEscudo de armasano de cuñaxe  1 Lilangeni 1986 Cu+Al+Ni Circular 22,00  9,50 Estriado Mswati IIIESWATINI Ntombi de EswatiniValor facialONE LILANGENIano de cuñaxe  2 Emalangeni 1995 Cu+Al+Ni Circular 24,00  5,00 Estriado Mswati IIIESWATINI CalaValor facial2 EMALANGENIano de cuñaxe  5 Emalangeni 1996 Cu+Al+Ni Circular 27,00 7,50 Estriado Mswati IIIESWATINI Valor facial5 EMALANGENIEscudo de armasano de cuñaxe 

 Billetes 
En 1974, a Autoridade Monetaria de Eswatini emitiu os primeiros billetes de 1, 2, 5 e 10 emalangeni, xunto aos de 20 emalangeni en 1978. En 1981, o Banco Central de Eswatini asumiu a competencia de imprimir os billetes, emitindo os primeiros billetes conmemorando o xubileu do rei Sobhuza II. Entre 1982 e 1985, emitíronse as series normais de billetes de 2, 5, 10 e 20 emalangeni. En 1990 engadiuse a denominación de 50 emalangeni. Entre 1995 e 1996, os billetes de 2 e 5 emalangeni foron substitutos por moedas, e ademais emitíronse billetes de 100 e 200 emalangeni en 1996 e 1998 respectivamente. Os billetes de 200 emalangeni conmemoran o 30º aniversario da independencia do país.

+Series de 1998-2001 Denominación  Efixie  Cor predominante Imaxe do anverso Imaxe do reverso 10 Emalangeni Mswati III Azul 20 Emalangeni Mswati III Violeta 50 Emalangeni Mswati III Vermello 100 Emalangeni Mswati III Marrón 200 Emalangeni Mswati III  Verde

 Notas 

 Véxase tamén 
 Ligazóns externas 
 Banco Central de Eswatini

Categoría:Moedas de África
Categoría:Eswatini
Categoría:ISO 4217